CELEX: 62020CN0572
Language: et
Date: 2020-11-03 00:00:00
Title: Kohtuasi C-572/20: Eelotsusetaotlus, mille on esitanud Finanzgericht Köln (Saksamaa) 3. novembril 2020 – ACC Silicones Ltd. versus Bundeszentralamt für Steuern

15.2.2021   
            
            
               ET
            
            
               Euroopa Liidu Teataja
            
            
               C 53/17
            
         
      Eelotsusetaotlus, mille on esitanud Finanzgericht Köln (Saksamaa) 3. novembril 2020 – ACC Silicones Ltd. versus Bundeszentralamt für Steuern
      (Kohtuasi C-572/20)
      (2021/C 53/22)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Köln
      
         Põhikohtuasja pooled
      
      
         Kaebaja: ACC Silicones Ltd.
      
         Vastustaja: Bundeszentralamt für Steuern
      
         Eelotsuse küsimused
      
      
                  I.
               
               
                  Kas ELTL artikliga 63 (endine EÜ asutamislepingu artikkel 56) on vastuolus niisugused riigisisesed maksuõigusnormid nagu käesolevas asjas, mis näevad ette, et mitteresidendist äriühing, kes saab osalusest tulenevalt dividende ja kelle osalus ei ulatu direktiivi 90/435/EMÜ (1) artikli 3 lõike 1 punktis a (direktiiviga 2003/123/EÜ (2) muudetud redaktsioon) märgitud künniseni, peab kapitalitulumaksu tagasisaamiseks esitama välisriigi maksuhalduri tõendi selle kohta, et kapitalitulumaksu ei saa äriühingu ega äriühingus otsest või kaudset osalust omava isiku puhul maha arvata ega tegevus- või reklaamikuludena kirjendada ja et mahaarvamist, kirjendamist või edasikandmist ei ole ka tegelikult toimunud, samal ajal kui sama suurt osalust omav residendist äriühing ei pea sellist tõendit kapitalitulumaksu tagasisaamiseks esitama?
               
            
                  II.
               
               
                  Juhul kui esimesele küsimusele vastatakse eitavalt:
                  Kas esimeses küsimuses nimetatud tõendi nõue on vastuolus proportsionaalsuse põhimõtte ja soovitava toime (effet utile) põhimõttega, kui väikeosalusest dividende saaval mitteresidendist äriühingul on tegelikult võimatu sellist tõendit esitada?
               
            
         (1)  Nõukogu 23. juuli 1990. aasta direktiiv 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225, lk 6; ELT eriväljaanne 09/01, lk 147).
      
         (2)  Nõukogu 22. detsembri 2003. aasta direktiiv 2003/123/EÜ, millega muudetakse direktiivi 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (ELT 2004, L 7, lk 41; ELT eriväljaanne 09/02, lk 3).